**Bližšie informácie o súťaži priamo od Panta Rhei:**

Radi by sme Vám pomohli s budovaním čitateľských návykov Vašich žiakov, a preto sme si pre Vás s blížiacim sa mesiacom knihy pripravili súťaž Rozčítané školy, v ktorej budete mať po zvyšok roka možnosť každý mesiac vyhrať až dva balíky kníh v hodnote 100,- €.

Počnúc marcom môže Vaša škola do súťaže zapojiť každý mesiac po jednom príspevku v dvoch kategóriách, ktoré sme rozdelili podľa veku autora textu na kategóriu do 12 rokov a kategóriu 12+.

Súťažným príspevkom je článok uverejnený na Vašej školskej doméne [edupage.org](https://l.facebook.com/l.php?u=http%3A%2F%2Fedupage.org%2F%3Ffbclid%3DIwAR2068skXprRNP3-f_Y8ng-9dvWThI54HdY7rGeXabiq3eSfDMzyNxycElk&h=AT0birFwaNCQIDBxVU1rOtHKbC5LSDQYUqrM3LWlb-qgI1AmVPg-RFVhYfQlTIQ64Gi2897Sequw2QAl0ieInuf1KkFPKnMfEWZNRKuSUOBz7K_yhBEBNzKWbXiMBHYH-w&__tn__=-UK-R&c%5b0%5d=AT3rWoS33PfXOd78KkytFY3GK382lswSgKhVsn-QNS4k3likzf4tikmY9kM0m1SUF85qoism8-BNilOgyS_CyHxhh-cy5XaskeGiMzBLJyWQlZqzT-sJyXUIs4YpWmoRLq3uldyeBz9riZlTIY73M82OeyRYOMcuLY99M_VgpFLRS1Wqo9zze7Tc74AoUgU8BjzB5GKABvD0), ktorý bude obsahovať hodnotiaci text o prečítanej knihe v štýle záznamu v čitateľskom denníku či publicistického žánru recenzie s aspoň jedným hypertextovým odkazom na stránku knihy z webu pantarhei.sk.

Najvhodnejšie je pre články založiť samostatnú sekciu na školskom webe, prípadne články uverejňovať v sekcii noviniek.

Príspevok by mal byť v rozsahu od 600 znakov vrátane medzier v kategórii do 12 rokov a od 1200 znakov vrátane medzier v kategórii 12+. Keďže sa vyhodnocovanie bude uskutočňovať kombináciou náhodného výberu a kvalitatívneho posudzovania príspevok by mal obsahovať aspoň jeden z nasledujúcich atribútov:

* Dôvod prečo si knihu prečítať
* Esencia knihy jednou vetou / zloženým súvetím
* Aké emócie kniha vyvolala či zanechala
* Obľúbená myšlienka / citát z knihy
* Hlavná myšlienka či morálny odkaz príbehu
* Najdôležitejšie poznatky (najmä pri non-fiction tituloch)

Odkaz na súťažný článok posielajte najneskôr v posledný deň mesiaca e-mailom na sutaz@pantarhei.sk s predmetom Rozčítané školy 2023 - Kategória do 12 rokov alebo Rozčítané školy 2023 - Kategória 12+ podľa toho, do ktorej kategórie príspevok zaraďujete.

Spôsob výberu príspevkov od Vašich žiakov, ktoré vyhodnotíte ako najvhodnejšie pre zaradenie do súťaže nechávame na Vás. Či už pôjdete cestou konkurzu prostredníctvom vlastnej súťaže spomedzi všetkých žiakov alebo cielene vyberiete žiakov nadaných na písanie, ktorí zároveň radi čítajú. Rovnako je na Vás to, ako naložíte s prípadnou výhrou — či ňou odmeníte autora príspevku alebo knihy napríklad zaradíte do školskej knižnice.

Súťažný príspevok pre kategóriu 12+ nemusí byť nutne od žiaka staršieho ako 12 rokov, no mal by byť na vyššej obsahovej úrovni za predpokladu, že starší žiaci sú schopní myslieť abstraktne. Takisto je na Vás či školu zapojíte v danom mesiaci iba v jednej z kategórií alebo publikujete a pošlete dva príspevky. Najaktívnejšie školy odmeníme aj prednáškou o tom, ako vznikajú knihy a ako písať publicistický text. Všetky informácie o súťaži nájdete v jej štatúte na [docs.google.com.](https://docs.google.com/?fbclid=IwAR18cUsOoF5-_ZIHxWdDiqyHbqb-2O5Vk8XO02JyXJv7QZ8mdPPC-IcFiLs)